cyanic-selkie/wikianc huggingface dataset:
Arodbiedrības Eiropā
Ārējās saites
European Commission DG Employment Social Affairs and Inclusion http://ec.europa.eu/social/home.jsp
Cēlējspēks
Ja apkārtējais šķidrums ir gaiss, spēku sauc par aerodinamisko spēku. Ūdenī vai jebkurā citā šķidrumā to sauc par hidrodinamisko spēku.
Skaidrojumi cēlējspēkam spārnos
Spārnam ir plūdlīnijas forma, kura ir spējīga radīt daudz lielāku cēlējspēku, nekā aerodinamisko pretestību. Plakana plāksne var radīt cēlējspēku, bet ne tik daudz kā plūdlīnijas formas spārns. Ir dažādi veidi, kā izskaidrot cēlējspēku spārnos. Vienkāršākie skaidrojumi ir balstīti uz Ņūtona likumiem.
Plūsmas šķelšanās un Ņūtona likumi
Daļa gaisa, kas plūst gar spārnu, iegūst lejupvērstu spēku, kurš ir vienāds ar cēlējspēku. Saskaņā ar otro Ņūtona likumu šai plūsmas virziena maiņai ir nepieciešams lejupvērsts spēks, ko gaisam piešķir spārna plūdlīnijas forma.
Masas nezūdamības princips
No Bernulli principa, spiediens virs spārna, kur gaisa plūsma ir ātrāka, ir zemāks nekā spiediens zem spārna, kur plūsma ir lēnāka. Šī spiediena izmaiņa tādā veidā rada augšup vērstu aerodinamisko spēku.
Valles pagasts
Iedzīvotāju skaita izmaiņas
Esošajās robežās, pēc CSP un OSP datiem.
Mliņivas rajons
Mliņivas rajons ir Ukrainas Rivnes apgabala administratīvā iedalījuma vienība. Robežojas ar Rivnes apgabala Rivnes, Dubno, Radiviļivas un Demidivkas rajoniem, kā arī Volīnijas apgabala Luckas un Kivercu rajoniem.
Pasaka
Pasaka ir izdomāts stāsts vai sacerējums prozā, kas stāsta par izdomātiem, neiespējamiem, neticamiem notikumiem un parādībām. Pasakās galvenie tēli parasti ir raganas, burves, milži, runājoši dzīvnieki, troļļi, rūķi un citi, kuri reāli dabā nepastāv. Pasakās var darboties arī cilvēki, piemēram, prinči un princeses, ķēniņš, tēvs un trīs dēli un tā tālāk, bet darbība, ko viņi veic, nav ticama, dzīvē tas nav iespējams. Raksturīgākās pasaku iezīmes ir kāpinājums, hiperbola, personifikācija.
Akmens laikmets
Akmens laikmeta attēlošana mūsdienu popkultūrā
Amerikāņu animācijas seriāls "Flinstoni" ir kļuvis par vienu no visu laiku populārākajām animācijas filmām. Tajā darbība norisinās dīvaini attīstītā akmens laikmeta pilsētā Bedrokā, kur cilvēkiem ir pieejamas mūsdienu tehnoloģiju primitīvas versijas, piemēram, televizori un automobiļi, kas darināti no akmens.
Maija Einfelde
Dzīvesgājums
1981. gadā Einfelde sacerēja "Sonāti meditāciju" vijolei un klavierēm komponista Jāņa Līcīša piemiņai. 1995. gadā prāmja "Estonia" traģēdijas upuru piemiņai viņa uzrakstīja "Trīs jūras dziesmas" stīgām, obojai, mežragam un ērģelēm pēc lībiešu teikas motīviem. 1997. gadā Maija Einfelde pieteica Bārlova Mūzikas konkursā ASV (Barlow Endowement for Music Competition) Latvijas Radio kora grupai rakstīto kameroratoriju jauktajam korim "Pie zemes tālās…" ar Aishila traģēdijas "Saistītais Prometejs" vārdiem. 299 dalībnieku konkurencē viņa ieguva pirmo prēmiju. Tai pašā gadā viņai piešķīra Latvijas Lielo mūzikas balvu. 1998. gadā viņas "15. psalmu" jauktajam korim ar Vecās Derības tekstu atskaņoja Kanzassitijas koris (Kansas City Chorale), Vankūveras kamerkoris (Vancouver Chamber Choir), Nīderlandes Radio koris (Radio Choir of the Netherlands) un Pēdējo dienu svēto Jēzus Kristus baznīcai piederošās Brigama Janga universitātes (Brigham Young University) koris. Pirmatskaņojumi notika Ņujorkas Karnegīhollā (Carnegie Hall) un Kanzassitijā.
1998. gadā tika pirmatskaņots arī Hilliarda ansambļa (The Hilliard Ensemble) pasūtījums "Un es redzēju jaunas debesis" ar tekstu no Jāņa atklāsmes grāmatas un sieviešu vokālās grupas "Putni" pasūtījums "Sirēnu sala". 1999. gada klajā nāca Maijas Einfeldes autordisks "Pie zemes tālās…" un tajā pašā gadā Maijai Einfeldei piešķīra Latvijas Kultūras ministrijas prēmiju. 2000. gadā ierakstīto "Maija balādi" ar Aspazijas dzeju jauktajam korim un "Concertino četrām klarnetēm" iekļāva UNESCO Starptautiskās Mūzikas padomes (IMC) ierakstu konkursa International Rostrum of composers programmā. 2002. gadā komponisti ievēlēja par Latvijas Zinātņu akadēmijas Goda locekli. 2020. gadā saņems Lielo Mūzikas balvu par mūža ieguldījumu.
Vietalvas pagasts
Iedzīvotāju skaita izmaiņas
Esošajās robežās, pēc CSB datiem.
Čaks Jēgers
Pēckara periods
Pēc kara Jēgers kļuva par lidotāju izmēģinātāju NACA, NASA sākotnējā organizācijā. Viņam uzticēja vadīt eksperimentālo lidmašīnu Bell X-1. Uzdevums bija pārsniegt skaņas ātrumu, kas līdz tam nebija izdevies. Lidaparāti, tuvojoties skaņas ātrumam, vienmēr kļuva grūti vadāmi vai pat avarēja. Tomēr 1947. gada 14. oktobrī, lidojot ar lidmašīnu Bell X-1, Jēgeram izdevās pārsniegt skaņas ātrumu. Tas notika visai dramatiskos apstākļos. Divas dienas pirms paredzētā starta Jēgers, jājot ar zirgu, krita un salauza divas ribas. Saprotot, ka viņu pie lidojuma nepielaidīs, Jēgers noslēpa šo faktu, ar bandāžu nostiprināja krūškurvi un, pārvarot sāpes, devās uz lidmašīnu, paslēpis piedurknē slotas gabalu, jo ar tādu traumu bez palīgrīkiem viņš nespētu aiztaisīt lidmašīnas durvis. Ātruma rekorda brīdī visa lidmašīna drebēja, kā braucot pa grants ceļu. Tomēr viss izdevās, lidmašīna sasniedza Maha skaitli 1.07 un 13 700 m augstumu. Jēgers kļuva par varoni, vēl jo vairāk, kad atklājās, kādā stāvoklī viņš lidojis. Kad Skots Krosfīlds kļuva par pirmo pilotu, kas pārsniedza Maha skaitli 2, drīz pēc tam Jēgers pārsniedza šo rekordu ar Maha skaitli 2,44.
Jēgers arī bija pirmais ASV pilots, kas lidojis ar MiG-15, kad amerikāņu rokās nokļuva šī padomju lidmašīna. Jēgera rekordlidojumu laiks turpinājās visu dzīvi, lidojot ar dažāda tipa lidmašīnām. Uzdienējies līdz brigādes ģenerāļa pakāpei, viņš atvaļinājās no armijas. Taču par viņa spējām liecina fakts, ka 2012. gada 14. oktobrī, atzīmējot 65. gadadienu kopš sava rekordlidojuma 1947. gadā, viņš paveica to atkal, lidojot ar McDonnell Douglas F-15 Eagle Nellisa gaisa spēku bāzē — 89 gadu vecumā.
Maršrutētājs
Tas strādā augstākā slānī, nekā komutators (en) un tīkla tilts (en).
Darbības princips
Maršrutēšanas algoritmos tiek izmantots daudz dažādu rādītāju. Sarežģīti maršrutēšanas algoritmi var bāzēties uz rādītāju kopu. Rādītāji, kurus izmanto maršrutēšanas algoritmos: Maršruta garums; Drošums; Aizkave; Caurlaides joslas platums; Slodze; Komunikācijas vērtība.
Pastāv arī citi pakešu pārsūtīšanas maršruta noteikšanas veidi, kad, piemēram, tiek izmantota nosūtītāja adrese, izmantojamie augšējo slāņu protokoli un cita informācija, ko satur tīkla slāņu pakešu pozīcijas. Bieži maršrutētāji var veikt nosūtītāja un saņēmēja adrešu translāciju, datu tranzītpadeves filtrēšanu balstoties uz noteiktiem likumiem ar mērķi ierobežot piekļuvi, datu šifrēšanu/atšifrēšanu.
Višu ciems
Višu ciems bija Rēzeknes rajona administratīvi teritoriāla vienība tā austrumos. 1945. gada 2. novembrī Rēzeknes apriņķa Kaunatas pagastā izveidoja Višu ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā.
Džordžs Herberts Volkers Bušs
Biogrāfija
Džordžs H. V. Bušs ir dzimis 1924. gada 12. jūnijā Miltonā, Masačūsetsas štatā. Viņa tēvs Preskots Šeldons Bušs (Prescott Sheldon Bush) bija baņķieris un politiķis (senators no Konektikutas), bet māte Dorotija Volkera (Dorothy Walker, pēc laulībām Buša) bija mājsaimniece. Drīz pēc Džordža piedzimšanas ģimene pārcēlās uz Griniču, Konektikutas štatā.
Lēna Šēneborna
Lēna Šēneborna (de; dzimusi ) ir vācu modernās pieccīņas sportiste.
Latvijas nosaukums
Senākie Latvijas apzīmējumi
Mūsdienu lībiešu valodā latviešus sauc lețlizt, bet Latviju par Lețmō, t.i., vāciskais latviešu nosaukums ar "e" saknē ir aizgūts no Piedaugavas lībiešu valodas, ar kuriem vāci 12.—13. gadsimtu mijā kontaktējās vispirms. Acīmredzot, ka vidusdialektā latvieši savu pašnosaukumu vienmēr ir lietojuši ar "a" saknē, bet augšzemnieki (latgalieši) ar īso "o" saknē, tātad lotvīši.
Apzīmējums "Latvija"
Vārds "Latvija" (Latwia, Latwija) mūsdienu Latvijas teritorijas apzīmēšanai parādījās 19. gadsimtā. Nosaukumu „Latwija” attiecībā uz Kurzemi vispirms lietoja lietuvieši, kuru viņi bija atvasinājuši lietuviešu valodā lietotā latviešu etnonīma „latvjai”. Vācu—lietuviešu vārdnīcu sastādītājs F. Kuršaitis (Wörterbuch der littauischen Sprache (1883) tulkoja: Latwija = Kurland, Latwis = Lette, Kurländer). Tas varētu liecināt, ka jēdzienu "Latvija" vispirms sāka lietot lietuvieši — bet tikai apzīmējot Kurzemes teritoriju, nevis visu tagadējās Latvijas teritoriju.
Franklins Rūzvelts
Franklins Delano Rūzvelts (dzimis, miris ) bija ASV trīsdesmit otrais prezidents. Viņš bija viens no 20. gadsimta ievērojamākajiem politiķiem. Rūzvelta prezidentūras laikā bija gan vispasaules ekonomiskā krīze (Lielā depresija), gan Otrais pasaules karš. Rūzvelts ir vienīgais ASV prezidents, kas ievēlēts uz vairāk nekā diviem termiņiem. Viņš šajā amatā bija četrus termiņus (1933—1945), kas izskaidrojams ar jau minētajiem ārkārtējiem saimnieciskajiem un politiskajiem apstākļiem.
An-2
An-2 (ru, NATO terminoloģijā: Colt; sarunvalodā: kukuruzņiks (ru)) ir vienmotora biplāns, kas tiek ražots kopš 1947. gada. Lidmašīnai ir vairākas modifikācijas — pasažieru, kravas, ugunsdzēšamā, meteoroloģijas, lauksaimniecības lidmašīna, kā arī vairākas versijas — uz riteņiem, slēpēm un hidroplāna versija. Nosaukumu "kukuruzņiks" lidmašīna ieguva 20. gadsimta piecdesmitajos gados, kad to sāka plaši izmantot lauksaimniecībā, lai apstrādātu kukurūzas un citu kultūru laukus.
Luijs XIV
Valdīšanas sākums
Par Luija XIV reālo valdīšanas sākumu uzskatāms 1661. gads, kad nomira kardināls Mazarīni. Vēl pirms tam Francija savienībā ar Angliju 1658. gadā guva uzvaru pār Spāniju kaujā pie Denkerkas, ar ko faktiski beidzās Francijas-Spānijas karš. 1659. gadā parakstītais Pireneju miera līgums ne tikai noteica turpmāko robežu starp Spāniju un Franciju pa Pireneju kalniem, bet iezīmēja arī Spānijas varenības norietu, un Francijas uzplaukuma sākumu, kas turpinājās gandrīz visu Luija XIV valdīšanas laiku.
Armija
Kolbērs nebija vienīgais spējīgais valstsvīrs, kuru Luijs XIV bija iesaistījis valsts pārvaldīšanā. Tādi bija arī Mišels Le Teljē (Michel Le Tellier) un viņa dēls Fransuā Mišels Le Teljē, marķīzs de Luavuā (François-Michel Le Tellier, marquis de Louvois), kuri karaļa galmā bija atbildīgi par militārajām lietām. Pateicoties veiksmīgajai Kolbēra ekonomiskajai politikai, Francijas valsts kase veiksmīgi pildījās ar naudu, dodot iespēju Francijai izveidot spēcīgu, labi apbruņotu un materiāli nodrošinātu armiju, kuras skaitliskais sastāvs Luavuā dēla laikā sasniedza 400 tūkstošus. Radās pat populārs teiciens, ka Kolbērs Luijam XIV gādāja naudu, bet Luavuā kareivjus.
Vācijas Sociāldemokrātiskā partija
Laika periodā starp abiem pasaules kariem Vācijas strādnieku kustība tika sašķelta starp Vācijas Sociāldemokrātisko partiju un Vācijas Komunistisko partiju. Kopš nacionālsociālisma piekritēju nākšanas pie varas Vācijā SPD tika aizliegta (1933).
1998. — 2005.
1999. gada martā nesaskaņu dēļ ar valdības virzieniem no valsts un partijas vadītaja amata atkāpās Oskars Lafontēns, kurš 1995. gada novembrī tika ievēlēts par finanšu ministru. Partijas vadību pārņēma pats Šrēders.
Krimas Autonomā Republika
Vēsture
Otrā pasaules kara laikā karojošie spēki deportēja vai nogalināja gandrīz visus Krimas neslāvu iedzīvotājus. 1941. gada augustā padomju varas iestādes izsūtīja ap 60 tūkstošu vāciešu un Kerčā dzīvojošo itāļu. 1941.—1944. gadā Krimu okupēja Vērmahts, šajā laikā nacisti nošāva ap 40 tūkstošu ebreju un kalnu ebreju. Pēc Krimas atgūšanas padomju varas iestādes 1944. gada 18. maijā deportēja visus Krimas tatārus (vairāk kā 238 tūkstošus cilvēku) uz Vidusāziju un citām PSRS daļām, 27. jūnijā arī 37 tūkstošus armēņu, bulgāru un grieķu, bet drīz pēc tam — palikušos divus tūkstošus vāciešu. Krimas APSR likvidēja un izveidoja Krimas apgabalu KPFSR sastāvā un krieviskoja lielāko daļu tatāru izcelsmes vietvārdu. PSRS varas iestādes mēģināja atdzīvināt Krimas saimniecisko dzīvi, ievedot jaunus iedzīvotājus. Tomēr ieceļotāju vilnis no Krievijas iekšējiem apgabaliem nemainīja situāciju, jo viņi nespēja adaptēties Krimas kalnos un stepēs. Labības vidējā raža Krimā pazeminājās no 10,7 t/ha 1940. gadā līdz 3,9 t/ha 1950. gadā.
Aste
Citi veidojumi
Dažreiz par astēm mēdz saukt arī bezmugurkaulnieku sašaurinātus orgānus vai izaugumus. Tomēr pēc uzbūves tās ir pavisam citas ķermeņa daļas. Piemēram, skorpiona "aste" patiesībā ir vēders ar iekšējiem orgāniem un indes dzeloni tā pēdējā segmentā.
Mercedes-Benz
Vēsture
1926. gadā notika firmu saplūdums Daimler un Benz («Bents»), un zvaigzne tika ierakstīta aplī ar laurauga vainagu (pagājušajām mašīnu uzvarām Benz autosacīkstēs). Tādā ainā emblēma nereti tiek izmantota arī šobaltdien.
Frenklins Pīrss
Biogrāfija
1827. gadā Konkordē, Ņūhempšīras štatā, uzsāka jurista praksi. 1837. gadā Pīrss tika ievēlēts ASV Senātā kā senators no Ņūhempšīras. 1842. gadā viņš atkāpās no amata un atkal strādāja par juristu. Piedalījās ASV—Meksikas karā (1846–1848) ģenerāļa Vinfīlda Skota pakļautībā. 1852. gadā kandidēja ASV prezidenta vēlēšanās, tajās pārliecinoši uzvarot pār Vigu partijas kandidātu Vinfīldu Skotu.
Grovers Klīvlends
Grovers Klīvlends (dzimis, miris ) bija ASV divdesmit otrais un divdesmit ceturtais prezidents. Klīvlends ir vienīgais ASV prezidents, kas vadījis ASV divus termiņus ar pārtraukumu starp tiem (1885—1889 un 1893—1897) un tādēļ ir arī vienīgais, kurš parasti tiek iekļauts divas reizes Amerikas prezidentu uzskaitījumā. Kopumā Klīvlends trīs reizes tika ievēlēts par ASV prezidentu (1884., 1888. un 1892. gadā) un bija vienīgais demokrātu prezidents no 1860. līdz 1912. gadam, kad valdīja republikāņi. Klīvlenda atbalstītāji viņu slavēja par godīgumu, neatkarību, godprātību un uzticēšanos klasiskā liberālisma principiem. Kā Burboņu demokrātu līderis viņš pretojās imperiālismam, nodokļiem, subsīdijām un inflācijas politikai, bet kā reformators strādāja pret korupciju, patronāžu un bosismu.
Stārķi
Izskats un īpašības
Stārķu ģints sugas ir lieli putni, ar garām kājām un gariem, spēcīgiem knābjiem. Tie visi ir apmēram 100 cm augsti, un to spārnu plētums 180 cm. Viens no lielākajiem ir maguari stārķis, kura ķermeņa augstums ir apmēram 127 cm, svars 4,2 kg. Bet mazākais ir lietus stārķis (Ciconia abdimii). Tā ķermeņa augstums ir apmēram 75 cm, svars 1,3 kg. Šīs ģints sugām ir raksturīga lielāka apspalvojuma dažādība nekā citām ģintīm. Vairākām sugām ir melna augšējā daļa un spārni, bet vēders un astes apakša balta. Jaunie putni ir mazāk koši un kontrastaini, melnās spalvas ir brūnas.
Plazmas displejs
Vēsture
Pateicoties lieliskam spilgtumam, mazākam reakcijas laikam, plašākam krāsu spektram un skatu leņķim, plazmas displeji joprojām ir vieni no populārākajiem HDTV displeju tirgū, salīdzinot ar LCD. Ilgu laiku tika uzskatīts, ka LCD tehnoloģija ir piemērota tikai mazu un vidēju izmēru displejiem un nevar konkurēt ar plazmas tehnoloģiju, kura piedāvā displejus lielākus par 40". Kopš 2006. gada nogales kompānija Matsushita ražo plazmas televizorus tikai ar ekrāna izmēru virs 40", kamēr mazāka izmēra televizori ir tikai LCD.
Odiša
Odiša (en), līdz 2011. gadam Orisa  (, ଓଡ଼ିଶା, Orissa sa), ir štats Indijas austrumos. Galvaspilsēta un lielākā pilsēta ir Bhubanešbara. Blīvi apdzīvotajā piekrastes zonā iedzīvotāji runā odija valodā.
Viendienīšu kārta
Izskats
Viendienīšu kārtas kukaiņi ir sīki līdz vidēji lieli kukaiņi, ķermeņa garums 5—30 mm. Ķermenis ir trausls, maz hitinizēts. Pieaugušie īpatņi barību neuzņem, tāpēc mutes orgāni ir reducējušies. Viendienītēm ir četri spārni, to priekšspārni ir daudz lielāki nekā pakaļspārni, kuru vairākām sugām vispār nav. Viendienītēm ir raksturīgas divas vai trīs pavedienveida cerkas vēdera galā, tādas ir arī kāpuriem.
Viendienīšu attīstība
Viendienītes ir ūdens kukaiņi, to kāpuri dzīvo tikai tīrā ūdenī, galvenokārt tekošā. Uzreiz pēc pārošanās viendienītes uz ūdens virsmas izdēj olas, kuras nogrimst. No olām izšķiļas kāpuri, kas dzīvo un attīstās ūdenī, tie ir līdzīgi pieaugušām viendienītēm, tikai tiem nav spārnu. Kāpura jeb nimfas stadija ir visilgākā, tā ilgst apmēram 1 gadu vai 2 gadus, vai ilgāk, toties pieaugušu kukaiņu dzīves ilgums ir ļoti īss. Dažas minūtes vai dienas. Kāpuri dzīvo zem akmeņiem un pārtiek no detrīta (organiskas vai daļēji mineralizētas organismu atliekas ūdenī, kas veidojas, sadaloties atmirušajiem augiem, dzīvniekiem un to izdalījumiem) vai uz akmeņiem augošām aļģēm. Viendienīšu kāpuri ir vieni no parastākajiem ūdenstilpju iemītniekiem, un tiem ir liela nozīme zivju barībā. No citiem kukaiņiem viendienītes krasi atšķiras ar to, ka tām ir divas spārnotas attīstības stadijas. Kad kukainis pilnībā attīstās, tad tas uzpeld ūdens virspusē un, nomainot ādu, pārvēršas lidotspējīgā, bet nepilnīgi nobriedušā pieaugušā kukainī jeb subimago: tā spārni ir dūmakaini, nevis pilnīgi caurspīdīgi, spārnu trahejas neskaidras, tas vēl nav gatavs pāroties. Šī stadija ilgst 48 stundas vai dažās minūtes atkarībā no viendienīšu sugas. Pēc ādas maiņas no subimago iznāk pilnīgi pieaudzis kukainis jeb imago.
1344. gads
1344. gads bija garais gads, kas pēc Jūlija kalendāra sākās ceturtdienā.
Džūljuss Īrvings
1993. gadā tika uzņemts Basketbola Slavas zālē un 1996. gadā tika nosaukts par vienu no 50 izcilākajiem NBA spēlētājiem visā līgas vēsturē.
Olimpiskie sporta veidi
Iepriekšējās olimpiskajās spēlēs tika iekļauti sporta veidi, kas vairs nav iekļauti pašreizējā programmā, piemēram, polo un virves vilkšana. Par "pārtrauktajiem sporta veidiem" uzskata sporta veidus, kuri ir izņemti no olimpisko spēļu programmas intereses trūkuma vai sporta atbilstošas pārvaldes struktūras trūkuma dēļ. Atsevišķi sporta veidi, kurus iepriekš SOK ir izņēmusi no olimpisko spēļu programmas, vēlāk tajā ir atgriezušies, piemēram, loka šaušana olimpiskajās spēlēs, teniss, golfs u.c. Olimpiskajās spēlēs bieži ir iekļauts viens vai vairāki demonstrācijas sporta veidi, parasti, lai popularizētu vietējo sporta veidu no olimpisko spēļu rīkotājvalsts vai lai novērtētu interesi par pilnīgi jaunu sporta veidu. Atsevišķi sporta veidi, kuri sākotnēji bija kā demonstrāciju sporta veidi, vēlāk tika pievienoti oficiālajai olimpiskajai spēļu programmai, piemēram, beisbols un kērlings. Beisbols no olimpisko spēļu programmas tika izņemts pēc 2008. gada vasaras olimpiskajām spēlēm Pekinā un atkal atjaunots 2020. gada vasaras olimpiskajās spēlēs Tokijā. 2020. gada Tokijas olimpiskajās spēlēs bija ieviestas vairākas jaunas disciplīnas jau esošajos sporta veidos, piemēram 3x3 basketbols, kā arī pilnīgi jauni sporta veidi kā karatē un skeitbordings.
Aizeks Azimovs
Kopā ar Robertu Hainlainu un Arturu Klārku veido zinātniskās fantastikas "Lielo trijnieku". Saņēmis prestižākās zinātniskās fantastikas balvas — Nebulas un Hugo balvas.
Abhisits Vedžadživa
Politikā iesaistījās, kad 1991. gadā Taizemē varu sagrāba militāra hunta - "Nacionālā miera uzturēšanas padome" (คณะรักษาความสงบเรียบร้อยแห่งชาติ) un Abhisita Vedžadživas tēvs tika iecelts par Veselības aizsardzības ministra vietnieku. 1992. gadā Abhisits Vedžadživa tika ievēlēts Taizemes parlamentā. 2005. gada vēlēšanās Demokrātu partija zaudēja partijai Thai Rak Thai, partijas vadītājs atkāpās no amata, bet par jauno Demokrātu partijas vadītāju kļuva Abhisits Vedžadživa. Demokrātu partija boikotēja 2006. gada ārkārtas vēlēšanas, kurās piedalījās tikai Thaksina Sinavatras vadītā Thai Rak Thai.
Heraldika
Heraldikas vēsture
Ģerboņa figūru un krāsu izvēle heraldikas rašanās laikā bija haotiska un atkarīga tikai no bruņinieka gaumes un fantāzijas lidojuma. Tikai Renesanses laikā radās emblemātika, simbolu saistīšana ar alegorijām un literāriem tekstiem, kas vēlāk ļāva radīt daudz skaistu leģendu par kādu ģerboņu izcelšanos un tajos attēloto zīmju simbolisko jēgu.
Tīna Karola
Dzimusi ukraiņu ģimenē Orotukanā, Magadanas apgabalā, Krievijas Tālajos austrumos. Kad viņai bija seši gadi, viņas ģimene pārcēlās uz Ivanofrankivsku, Ukrainā. Tīna Karola beigusi mūzikas skolu un Kijivas mūzikas institūtu. Tīna Karola ir dziedājusi dažādos stilos: reģionālajā, internacionālajā un ir pat dziedājusi ebreju muzikālajos teātros. 2005. gadā viņa ieguva otro vietu Latvijas festivālā Jaunais Vilnis. Tīna Karola kļuva par Ukrainas Nacionālo gaisa spēku kora galveno solisti.
Zalves pagasts
Iedzīvotāji
Uz 2006. gada 1. janvāri Zalves pagastā dzīvoja 847 cilvēki.No tiem 430 sievietes un 417 vīrieši. Pēdējos gados lielākais iedzīvotāju skaits (940) tika sasniegts 2004. gadā. Iedzīvotāju skaits pagastā samazinājies pakāpeniski, pēdējo gadu iedzīvotāju skaita kritums saistīts ar iedzīvotāju dzīvesvietas deklarēšanu, kā arī to veicina gan negatīvais dabiskais pieaugums, gan arī iedzīvotāju migrācija uz Latvijas lielākajām pilsētām. Vērojama darbspējīgo un gados jauno iedzīvotāju migrācija uz pilsētām, kur vieglāk atrast darbu un labu atalgojumu. Visu šo faktoru rezultātā iedzīvotāju skaits samazinājās līdz 876 iedzīvotājiem. Latviešu tautības iedzīvotāji veido 61% no pagasta iedzīvotāju kopskaita.
Izglītība un kultūra
Sproģu pamatskola atrodas pagasta Sproģu ciemā, kurā pašlaik mācās 58 skolēnu, tajā skaitā 8 no kaimiņu pagastiem. Skolā strādā 3 tehniskie darbinieki un 12 skolotāji. Skolēnu skaits 2001./2002.m.g. - 96; 2005./2006.m.g. - 73 Skolā darbojas 10 pulciņi: koris l.-4.kl.; ansamblis l.-4.kl.; ansamblis 5.-9.kl.; sporta pulciņš l.-5.kl.; sporta pulciņš 6.-9.kl.; 2 tautisko deju kolektīvi 1 ,-5.kl.; 6.-9.kl.; sarīkojuma un sporta deju kolektīvs "Dzintariņi"; skolas kultūrvides attīstības pulciņš; retorika l.-9.kl. Skolas tradicionālie pasākumi: "Zvaniņa svētki", Ziemassvētku koncerts - balle, PoPiela, Lieldienu pasākums jaunāko klašu skolēniem, mācību gada noslēguma koncerts. Skolēni piedalās dažādās mācību priekšmetu olimpiādēs rajonā, aktīvi piedalās novada sporta sacensībās. Klašu audzinātāji un mācību priekšmetu skolotāji organizē mācību ekskursijas.
Ģeogrāfija
Ģeogrāfija (el: γεια — ‘Zeme’ un γραφειν — ‘rakstīt, aprakstīt’) ir dabaszinātņu un sociālo zinātņu sistēma, kas pēta Zemi, tai raksturīgās īpatnības, dzīvības izplatību uz Zemes, tai skaitā cilvēka izplatību un cilvēka darbības ietekmi. Ģeogrāfija ir joma, kur saskaras dabaszinātnes un sociālās zinātnes.
20. gadsimts
Kritiskā ģeogrāfija aizsākās kā pozitīvisma kritika. Pirmā šī novirziena pārstāve bija humānistiskā ģeogrāfija, kas pētīja cilvēka vietas izjūtu un attiecības ar vietu (Ji Fu Tuans). Lielāku ietekmi guva marksistiskā ģeogrāfija, kas Kārļa Marksa un viņa sekotāju sociālās teorijas pielietoja ģeogrāfijas fenomenu pētīšanā (Dāvids Hārvijs). Visjaunākā apzinātā ģeogrāfijas skola ir postmodernā ģeogrāfija, kas pielieto postmodernisma un poststrukturālisma idejas telpisko attiecību sociālo konstrukciju izpētē.
Cilvēka ģeogrāfija
Cilvēka ģeogrāfija pēta tos procesus, kas veido cilvēka un ģeogrāfiskās vides mijiedarbību. Tā aptver cilvēka, politiskos, kultūras, sociālos un ekonomiskos aspektus. Lielākoties šai zinātnei ir maz saskares ar fizisko ģeogrāfiju, taču cilvēka ģeogrāfiju lielā mērā ietekmē fiziskā vide. Saikni starp abām zinātnēm lielā mērā veido vides ģeogrāfija. Cilvēka ģeogrāfijai var izdalīt šādas galvenās nozares:
Vides ģeogrāfija
Vides ģeogrāfija attīstījusies kā sava veida tilts starp fizisko un cilvēka ģeogrāfiju, jo abas šīs ģeogrāfijas nozares 20. gadsimta gaitā šauri specializējušās. Otrs iemesls šādas zinātnes izveidei ir pieaugošā cilvēka ietekme uz dabisko vidi un ar to saistītās nereti satraucošās izmaiņas. Vides ģeogrāfija nodarbojas ar tādām jomām kā vides pārvalde, ilgtspējība, politiskā ekoloģija.
Tālizpēte
Tālizpēte jeb attālā izpēte (Remote Sensing) ir prasme un zināšanas iegūt informāciju par Zemes virsmu un tās objektiem pēc attēliem, kas iegūti no mazāka vai lielāka attāluma no Zemes. Tālizpētes dati tiek iegūti ar Zemes mākslīgo pavadoņu vai aerofotogrāfijas palīdzību. Ģeogrāfi šādu informāciju lieto aizvien biežāk, iegūstot aizvien jaunu informāciju par Zemes sauszemes virsmu, okeāniem un atmosfēru. Šī informācija ir vērtīga tāpēc, ka tā:
Komandrindas interpretators
Komandrindas interpretators (arī komandu interpretators, komandrindas čaula) ir datorprogramma, kas veidota komandrindas saskarnes veidā. Tā lasa lietotaja ievadītās teksta rindas, interpretē operētājsistēmas vai citas datorsistemas instrukcijās (atkarībā no konteksta) un nosūta sistēmai izpildei.
Kopš 1960. gadiem lietotāja darbība ar datoru notika galvenokārt komandrindas saskarnes veidā. 1970. gados sāka attīstīties grafiskā lietotāja saskarne, kurā komandas kopā ar teksta informāciju tika attēlotas ar piktogrammām. Tā kā attēlus cilvēkam ir vieglāk uztvert un atcerēties nekā teksta komandas, kā arī datorsistēmas kļuva jaudīgākas, spējot apstrādāt grafisko informāciju, grafiskā saskarne ieguva aizvien lielāku popularitāti. Komandrindas interpretatori tomēr neizzuda, un tos izmanto kopā ar grafisko saskarni.
Spilves lidosta
Starptautiskā lidosta (1921—1940)
1921. gadā uz Rīgu caur Mēmeli (Klaipēdu) sāka regulāri lidot Vācijas aviokompānijas Lloyd Luftdienst lidmašīnas. No 1922. līdz 1927. gadam Igaunijas lidsabiedrība Aeronaut veica regulārus lidojumus Tallina—Rīga, bet no 1924. līdz 1927. gadam Tallina—Rīga—Mēmele—Kēnigsberga. Līdztekus 1923.—1925. gadā arī Latvijas Gaisa Satiksmes Akciju Sabiedrība kopā ar Skandinaviens Luftrouter veica lidojumus Rīga—Mēmele—Kēnigsberga—Danciga—Berlīne un Rīga—Tallina.
Vitebskas guberņa
Izveide
Guberņas teritorija tika inkorporēta Krievijas Impērijas sastāvā pēc Polijas-Lietuvas kopvalsts pirmās dalīšanas 1772. gadā. Vispirms Inflantijas vojevodistes un Polockas vojevodistes teritorijas tika pievienotas Pleskavas guberņai, tad tika izveidota Polockas guberņa (1776—1796). Tad tika izveidota Baltkrievijas guberņa (1796—1802).
Etniskais sastāvs % (1897)
Pēc 1897. gada Krievijas Impērijas tautas skaitīšanas datiem Vitebskas guberņas apriņķos bija šads etniskais sastāvs:
Migrācija
Pēc dzimtbūšanas atcelšanas no 1877. līdz 1886. gadam strauji pieauga zemnieku ģimeņu ieceļošana Vitebskas guberņas Daugavpils apriņķī (1251 ģimene) un Vitebskas apriņķī (1114 ģimenes). Vitebskas guberņā kopumā ieceļoja 17 612 cilvēki. Pārceļotāji ieradās no Mogiļevas un Minskas guberņām, bet arī no Kauņas, Kurzemes un Vidzemes guberņām.
Danko krasts
Krastā un piekrastes salās darbojas vairākas polārstacijas: vissezonas Pālmera (1968; ASV), vasaras Melhiora (1947), Brauna (1951), Primavera (1977; Argentīna), Gabrjela Gonsalesa Videla (1951), Jelčo (1962; Čīle). Agrākās Apvienotās Karalistes polārstacijas Portlokruā (1944—1962; 1996–), Anverailenda (1955—1973) un Dankoailenda (1956-1959) slēgtas.
Oleīnskābe
Atrašanās dabā
Oleīnskābe veidojas, sākot sadalīties mirušām bitēm. Dzīvās bites, to sajūtot, instinktīvi aizvāc beigto biti no stropa. Ja dzīvai bitei uzpilina nedaudz oleīnskābes, tā, neskatoties uz pretošanos, arī tiek izmesta no stropa.
Īpašības
Reducējot oleīnskābes karboksilgrupu, iegūst oleilspirtu. Savukārt, reducējot dubultsaiti, var iegūt stearīnskābi. Oksidējot (ozonējot) oleīnskābe sadalās par pelargonskābi un azelaīnskābi. Pievienojot ūdeni oleīnskābes dubultsaitei, iegūst oksistearīnskābi.
Izmantošana
Oleīnskābi un tās esterus lieto kā plastifikatorus laku un krāsu rūpniecībā. Lieto arī ziepju ražošanā. Oleīnskābi izmanto kā dzesējošu šķidrumu, apstrādājot cietus metālus un sakausējumus.
Birzgales pagasts
Birzgales pagasts ir lielākā no Ogres novada administratīvajām teritorijām tā Daugavas kreisā krasta daļā. Robežojas ar Tomes pagastu, pa Daugavu ar Lielvārdes pilsētu, Lielvārdes un Jumpravas pagastiem un Aizkraukles novada Skrīveru pagastu. Tāpat, robežojas arī ar Bauskas novada Vecumnieku un Valles pagastiem, Aizkraukles novada Jaunjelgavas pilsētu, kā arī Jaunjelgavas un Sērenes pagastiem.
Gaujienas pagasts
Vēsture
Pēc 1920. gada agrāras reformas Gaujienas muižu (kopā ar Dārtas muižu un Gaujienas mācītājmuižu) 2665,44 ha platībā sadalīja 168 vienībās, Sikšņu muižu 1179,65 ha platībā sadalīja 62 vienībās. Gaujienas muižas kungu mājā (Gaujienas pilī) iekārtoja ģimnāziju
Vints Serfs
Kopš 2005. gada septembra Vints Serfs ir strādājis Google kā viceprezidents un galvenais interneta evaņģēlists. Šaja amata viņš ir ieguvis atpazīstamību ar saviem paredzējumiem par to, kā tehnoloģijas ietekmēs nākotnes sabiedrību, tajā skaitā mākslīgais intelekts, saudzīga attieksme pret vidi, IPv6 izplatība un televīzijas industrijas pārmaiņas un satura piegādes modelis.
Jēkabpils dome
Jēkabpils dome, arī Jēkabpils pašvaldība, ir Jēkabpils pilsētas pašpārvaldes augstākā iestāde. Sastāv no 13 deputātiem, ko ievēl reizi četros gados pašvaldību vēlēšanās. No 1994. gada atrodas Brīvības ielā 120.
Domes ēka
No 1994. gada, veicot remontu, Jēkabpils Dome ir izvietojusies 1880. gadā celtā eklektikas stila ēkā, ar tam raksturīgām dzegām un profilētām logu apmalēm fasādes greznojumā. No 1936. gada šeit ir atradusies Jēkabpils Miertiesa, vēlāk tajā izvietojusies skola, bet pēc tam slimnīca.
Višgorodoka
Starpkaru periodā ciems bija teritorijā, ko Latvijā iekļāva no bijušās Pleskavas guberņas Ostrovas apriņķa. Višgoroda kļuva par Jaunlatgales apriņķa (vēlāk Abrenes apriņķa) Višgorodas pagasta centru. 1926. gadā Višgorodai piešķīra biezi apdzīvotas vietas statusu. 1931. gadā ciemu pārdēvēja par Augšpili. 1944. gada 23. augustā Augšpils pagastu kopā ar Abreni un vēl 5 pagastiem pievienoja Krievijas PFSR jaunizveidotajam Pleskavas apgabalam. Pēc Latvijas neatkarības atjaunošanas 1991. gadā tā de facto palika Krievijas sastāvā, bet pēc Latvijas un Krievijas robežlīguma ratificēšanas 2007. gadā Latvija arī de iure atteicās no pretenzijām uz šo teritoriju.
Hermione Grendžera
Biogrāfija
Hermione Grendžera ir dzimusi vientiešu ģimenē, tomēr viņa ir labākā skolniece savā gadā. Viņas māte un tēvs ir zobārsti. Viņai nav ne māsu, ne brāļu. Viņas vecāki ļoti lepojas, ka meita mācās Cūkkārpā.
Martins Škrtels
"Zenit"
Pēc aizvadītām 113 spēlēm "Zenit" rindās par viņu interesi izrādīja "Valencia", Totenhemas "Hotspur", "Everton" un Ņūkāslas "United". Taču Škrtels galu galā nonāca "Liverpool" rindās.
Lēdmanes pagasts
Vēsture
1935. gadā Lēdmanes pagasta platība bija 49,7 km². 1945. gadā izveidota Lēdmanes ciema padome, ko likvidēja 1947. gadā, bet atjaunoja 1949. gadā pēc pagasta likvidācijas. 1951. gadā Lēdmanes ciemam pievienoja daļu Drujasgala ciema, 1963. gadā - daļu Rembates ciema. 1990. gadā ciemu reorganizēja par pagastu. 2009. gadā pagasts kā administratīvā teritorija pievienots Lielvārdes novadam.
Apvienotās Karalistes kosmosa aģentūra
Apvienotās Karalistes kosmosa aģentūra (UK Space Agency) ir Apvienotās Karalistes valdības aģentūra, kas atbildīga par valsts civilo kosmonautiku. Tā tika dibināta uz Britu Nacionālā kosmosa centra (British National Space Centre, BNSC) bāzes. Tās centrālais birojs atrodas Svindonā, Viltšīrā.
Ilzenes pagasts
Iedzīvotāju skaita izmaiņas
Esošajās robežās, pēc CSP datiem.
Alsviķu pagasts
Ūdenstilpes
Alsviķu dīķis, Auziņu ezers, Berģu ūdenskrātuve, Bērtiņu ezers, Bišulāču ezers, Brutulītis, Buliņa ezers, Celensku ezers, Čikstu ezers, Čukstu dzirnavezers, Dārziņu ūdens krātuve, Dzelzceļa dīķi, Dzintaru ūdens krātuve, Indzeris, Jaunzemu ūdens krātuve, Kaibēnu ūdens krātuve, Karvas dīķis, Karvas ūdenskrātuve, Ķemeru ezers, Ķibiņu ūdenskrātuve, Ķikutu dzirnezers, Mazais ezers, Mežezers, Nesaules ezers, Pameitiņa ezers, Pullans, Rancīts, Rezakas dzirnezers, Silakroga ezers, Skujenieku ezers, Slavīšu ezers, Tūjas ezers.
Aļģirds
Dzīves gājums
Aļģirds nomira 1377. gada 24. maijā, valsti atstājot savam dēlam Jagailim. Pēc senas baltu pagānu tradīcijas viņa līķis tika sadedzināts pilnā kaujas ietērpā kopā ar 18 kaujas zirgiem pie Maišagalas pils (netālu no Viļņa s).
Alsviķu pagasts
Vēsture
Zviedru Vidzemes laikā Alsviķu muižas teritorijā pastāvēja divi pagasti: Stāmeri un Laiviņi. Atsevišķi zemnieku pagasti bija arī Karvā, Rezakā, Krāgaskalnā un Nēķenē. 1756. gadā tagadējā Alsviķu pagasta teritorijā pilnīgi vai daļēji ietilpa Alsviķu muižas novadā pastāvošie Stāmeru, Laiviņu, Lūkinu, Dudu un Šķērstu pagasti, kā arī Krāgaskalna (Tūjas), Nēķenes, Rezakas, Kokuskalna un Karvas muižu pagasti. Pēc pašvaldību reformas 1860. gadu otrajā pusē Karvas un Rezakas muižu iecirkņus apvienoja, izveidojot Karvas pagastu. Stāmeru, Laiviņu, Lūkinu, Dudu, Šķērstu, Krāgaskalna, Nēķenes un Kokuskalna muižu pagastus apvienoja jaunizveidotajā Alsviķu pagastā. Alsviķu pašvaldības iestādes darbojās Ķemerī (1920. gados pārdēvēts par Strautiņiem). 1897. gadā Karvas un Alsviķu pagastus apvienoja vienā — Alsviķu pagastā. Šajā laikā pagasta teritorijā bija 15 muižas, 211 zemnieku mājas un apmēram 2500 iedzīvotāji.
CryoSat-2
CryoSat-2 primārais instruments ir SIRAL-2 (SAR/Interferometric Radar Altimeters), kas izmanto radaru, ar kuru tiek mērīts ledus virsmas augstumu. Ir uzstādīti divi SIRAL instrumenti, viens no tiem ir rezervē gadījumam, ja otrs sabojātos.
Georgs Andrejevs
Politiskā darbība
Pēc atgriešanās ārsta un mācībspēka darbā 1995. gadā G. Andrejevs saņēma piedāvājumu kļūt par Latvijas vēstnieku Kanādā. Pēc sūtņa kadences beigām 1998. gadā viņš kļuva par Latvijas pastāvīgo pārstāvi Eiropas Padomē (1998—2004). 2004. gada Eiropas Parlamenta vēlēšanās G. Andrejevu ievēlēja par Eiropas Parlamenta deputātu.
2008. gada novembrī viņš izstājās no partijas LPP/LC, paziņojot, ka gatavojas beigt savas politiķa gaitas līdz ar termiņa beigām Eiropas parlamentā 2009. gadā. Tomēr 2009. gada martā paziņoja, ka būs partijas "Sabiedrība citai politikai" vēlēšanu kandidāts 2009. gada Eiropas parlamenta vēlēšanās, neiestājoties pašā partijā. Pašās vēlēšanās neguva pietiekošu vēlētāju atbalstu, lai tiktu ievēlēts. 2010. gadā G. Andrejevs piedalījās politiskās organizācijas "Meierovica biedrība par progresīvām pārmaiņām" dibināšanā.
Kompozītmateriāli
Kompozītmateriāli ir cilvēku radīti materiāli, kas sastāv no vismaz diviem atšķirīgiem materiāliem. Kompozīta materiāla fizikālās īpašības parasti būtiski atšķiras no tajā izmantoto materiālu īpašībām. Izšķir divu veidu kompozītmateriālus — parastie kompozītmateriāli un augstas veiktspējas kompozītmateriāli.
Parasto kompozītmateriālu piemēri: betons, dzelzsbetons, akmens masas virtuves virsmas, finieris. Augstas veiktspējas kompozītmateriālu piemēri: oglekļa, stikla, aramīda šķiedras epoksīda, vinilestera vai poliestera sveķos.
Annas pagasts
Vēsture
Pēc 1920. gada agrārās reformas Vecannas muižu 713 ha platībā sadalīja 43 vienībās, Jaunannas muižu 629 ha platībā sadalīja 40 vienībās, bet Otes muižu 433 ha platībā sadalīja 48 vienībās.
Princese Dezirē
2010. gadā princese Dezirē ieņem 210 rindu vietā uz Britānijas troni.
Silveršioldu baronu pārim ir dēls un meita- Barons Karls Otto Edmunds Silveršiolds, dzimis 1965. gadā, kurš ir precējies ar Mariju Fredriksoni, kuriem ir meita Anna Margareta Sibilla Dezirē, kā arī Kristīne Luīze Eva Madeleine, dzimusi 1966. gadā, kura ir precējusies ar baronu Hansu Luīzu Žerāru, kuriem ir bērni- Estelle Luīze Dezirē, barons Karls Žerārs un barons Freds Luīzs Žerārs.
Palm OS
Palm OS ir grafiskā lietotāja saskarne. Parasti Palm OS ierīcēs teksta ievadei tiek izmantots irbulis, ar kuru stilizētas rakstuzīmes tiek "rakstītas" uz skārienjūtīgā ekrāna.
Jānis Jurkāns (politiķis)
Jānis Jurkāns (dzimis Rīgā) ir poļu izcelsmes Latvijas politiķis, bijis pirmais atjaunotās Latvijas ārlietu ministrs, pēc tam vairāku Saeimu deputāts. Pārstāvējis Tautas saskaņas partiju un ar to saistītās kreisās politiskās apvienības. 2005. gadā pēc TSP iekļaušanās "Saskaņas Centrā" pameta politiku, bet 2011. gadā atgriezās, lai piedalītos 11. Saeimas ārkārtas vēlēšanās kā Šlesera Reformu partijas LPP/LC kandidāts.
Jānis Augškalns
Pēckara laiks
Miris 1991. gada 7. septembrī, apglabāts Ropažu novada Garkalnes pagasta Baltezera ciema kapos.
Roberts Zīle
Biogrāfija
R. Zīle dzimis Rīgā. Mācījies Rīgas 25. vidusskolā, to beidzot 1976. gadā. Pēc vidējās izglītības iegūšanas studēja Latvijas Valsts universitātes Ekonomikas fakultātē, kuru pabeidza 1981. gadā. Sākot ar 1983. gadu, uzsācis neklātienes aspirantūru Latvijas Zemkopības un Lauksaimniecības ekonomikas institūtā. Laika posmā no 1992. gada līdz 1994. gadam stažējies Aiovas štata universitātē ASV, Brandonas Universitātē Kanādā un La Torbes Universitātē Austrālijā. Visbeidzot. 1997. gadā ieguvis Ekonomikas zinātņu doktora grādu Latvijas Lauksaimniecības Universitātē. Brīvi pārvalda angļu un krievu valodu, kā arī daļēji vācu un franču valodu.
MG-3
Izstrādes vēsture
MG-42 bija pasaules pirmais īsti universālais ložmetējs, kas tika izgatavots un izmantots gan kā vieglais ložmetējs uz divkājiem, gan smagais ložmetējs uz trijkāja, gan PGA ložmetējs, gan nostiprināts uz tapskrūves. MG-3 izstrāde sākās ar modeli MG-42/59 1959. gadā, un kopš 1968. gada MG-3 tiek ražots masveidā. MG-3 tiek eksportēts uz Čīli, Dāniju, Itāliju, Pakistānu, Saūda Arābiju, Irānu, Norvēģiju, Austriju, Portugāli un Turciju. MG-3 kloni tika ražoti bijušajā Dienvidslāvijā un citās valstīs.
Roberts Zīle
Politiskā karjera Eiropas Parlamentā
2009. gada Eiropas Parlamenta vēlēšanās R. Zīle atkārtoti kandidēja no TB/LNNK, un jūnijā tika ievēlēts par deputātu. Sakarā ar vairāku partiju aiziešanu, Eiropas Nāciju grupas darbība tika pārtraukta. R. Zīle pievienojās Britu konservatīvās partijas iniciētajai Eiropas Konservatīvo un reformistu grupai. Viņš aktīvi darbojās Eiropas Parlamenta Transporta un tūrisma komitejā, delegācijā sadarbībai ar Ķīnas Tautas Republiku, kā arī bija aizvietotājs Ekonomikas un monetāro lietu komitejā. Viņš strādāja arī 2009. gadā uz laiku izveidotajā Īpašajā komitejā finanšu un ekonomiskās krīzes pārvarēšanai.
Jaunalūksnes pagasts
Ezeri
Alūksnes ezers, Dūņenieks, Siseņu ezers.
Iedzīvotāju skaita izmaiņas
Esošajās robežās, pēc CSB datiem.
Saules kauja
Sekas
Pieminot Saules kauju, kur lietuvieši un zemgaļi kopīgi cīnījās pret vienu ienaidnieku, 22. septembrī tiek atzīmēta Baltu vienības diena.
Gordons
Gordons (Gordon) var būt:
Krapes pagasts
Vēsture
Tagadējā Krapes pagastā ir apvienoti divi vēsturiski izveidojušies pagasti — Krapes un Viskāļu pagasts. Par senu teritorijas apdzīvotību liecina senkapi pie Rožkalniem un pie Lejasoķēniem, kur pēc apbedījumos atrastajām rotaslietām var secināt, ka šeit atradusies vistālāk uz ziemeļiem esošā zemgaļu apdzīvotā vieta.
1867. gadā barons Fītinghofs dāvāja zemi pirmā skolas nama celšanai. 1891. gadā līdz ar pareizticīgo baznīcu tika uzcelta arī pareizticīgo draudzes skola, kuru atjaunoja 1907. gadā (pēc tam, kad tā bija nodegusi).
Ričards Patriks
Patriks sadarbojās ar Nine Inch Nails no 1989. gada līdz 1993. gadam, pēc albuma The Downward Spiral savu sadarbību pārtrauca. Pēc aiziešanas no Nine Inch Nails Patriks kopā ar Braienu Līzegengu izveidoja grupu Filter. Grupai līdz šim ir izdoti pieci albumi. Ierakstot Filter ceturto albumu, ierakstīšanas Patriks 2005. gadā pēc veiksmīgas sadarbības ar Stone Temple Pilots dalībniekiem nolēma izveidot grupu Army of Anyone, kas ir izlaidusi vienu albumu.
Volkswagen Lupo
Modelis tika radīts, lai aizstātu tukšumu Volkswagen mazo modeļu klāstā pēc Polo izmēru un svara palielināšanas. Modelis tika ražots arī koncerna meitasuzņēmuma Seat rūpnīcās Spānijā ar nosaukumu Seat Arosa.
Volejbols 2008. gada vasaras olimpiskajās spēlēs vīriešiem
2008. gada vasaras olimpisko spēļu volejbola vīriešu komandu rezultāti.
Movsess Silikjans
Biogrāfija
Pirmā pasaules kara laikā karojis Kaukāza frontē pret Osmaņu impēriju. Sākumā komandēja pulku, bet vēlāk tika iecelts par Vanas grupas komandieri. Izcēlies kaujās, kurās tika ieņemtas vairākas Osmaņu impērijas pilsētas un teritorijas mūsdienu Turcijas austrumu daļā, par ko apbalvots ar vairākiem ordeņiem un ieguvis ģenerālmajora dienesta pakāpi.
Dienvidāzija
Dienvidāzijas valstis
Saskaņā ar ANO klasifikāciju, Dienvidāzijā pavisam atrodas astoņas valstis:
No šīm astoņām valstīm iekšzemes valstis ir Afganistāna, Nepāla un Butāna.
Harijs Poters (tēls)
"Harijs Poters un filozofu akmens"
Cūkkārpā viņam uzradās gan draugi, gan ienaidnieki. Cūkkārpas ekspreša kupejā viņu pirmais atpazina Rons — viens no viņa labākajiem draugiem. Kad Harijs nokļuva Grifidorā, atklājās, ka viņa tēvs bija spēlējis kalambolu un tāpat kā tēvs, Harijs arī kļuva par kalambolistu, un tāpat kā tēvs, arī par meklētāju. Pirmo zibsni viņš gandrīz norija.
"Harijs Poters un Uguns biķeris"
Sedrika nāve uz Hariju atstāja lielu iespaidu. Viņš vēl nekad nebija redzējis kādu mirstam un tā drīzāk izklausījās pēc traumas. Protams, burvestību ministrija un burvju tauta Harijam neticēja, ka Voldemorts ir augšāmcēlies.
Jūlijs I
Jūlijs I par Romas bīskapu kļuva, četrus mēnešus pēc viņa priekšteča Marka nāves. Viņš galvenokārt ir zināms kā aktīvs ariānisma apkarotājs.
Kiselice
Kiselice — pilsēta Polijas ziemeļaustrumos, Varmijas-Mazūrijas vojevodistē, uz rietumiem no Ilavas. Līdz 1945. gadam Freištate Rietumprūsijā (Freystadt in Westpreußen) Vācijas (Austrumprūsijas) sastāvā.
Conficker
Izplatīšanās
Tik ātra vīrusa izplatīšanās ir saistīta ar „Server service” pakalpojumu. Izmantojot „caurumu” tajā, tārps lejuplādē sevi no interneta. Interesanti ir tas, ka vīrusa izstrādātāji iemācījušies pastāvīgi mainīt savus serverus.
Darbības principi
Periodiski tārps nejaušā veidā ģenerē Interneta adrešu sarakstu (apmēram 50 tūkst. domēnu vārdus dienā), kuriem pievēršas, lai saņemtu izpildāmo kodu. Saņemot no adreses izpildāmo failu, tārps salīdzina elektronisko ciparparakstu un, ja tas saskan, izpilda failu. Turklāt tārps realizē P2P apmaiņas mehānismu atjauninājumus, kas ļauj viņam izsūtīt atjauninājumus dzēstām kopijām, apejot pārvaldības serveri.
Olština
Vēsture
Pēc Otrā Ziemeļu kara un zviedru okupācijas 1655. gadā Olština sāka panīkt. Lielā Ziemeļu kara laikā caur pilsētu vairākkārt devās dažādu valstu armijas, postīdamas un pieprasot kontribūcijas. 1708. gadā zviedri nodedzināja pilsētu, bet 1710. gadā pilsētā plosījās Lielais mēris. Kad pēc Pirmās Polijas dalīšanas pilsēta nonāca Prūsijā, šeit bija tikai 1770 iedzīvotāji.
Bēta
Bēta (Β, β; gr (bē̂ta)) ir grieķu alfabēta otrais burts. Grieķu alfabēta skaitļu pieraksta sistēmā tam ir nozīme 2. Cēlies no feniķiešu burta — bets. No burta "bēta" cēlies latīņu alfabēta burts B un kirilicas alfabēta Б un В.
2009. gada Dakaras rallijs
Sacensību favorīti
Smago automašīnu klasē par uzvaru cīnījās Kamaz, MAN un Tatra pārstāvji. Iepriekšējais čempions Hanss Steisijs mēģināja aizstāvēt savu titulu, starp viņa konkurentiem bija Dakaras čempioni Vladimirs Čagins, Firdauss Kabirovs (abi Kamaz), spēcīgais Alešs Lopraiss (Tatra), kā arī GINAF braucēji, tostarp Žerārs de Rojs. Pirmo reizi tika rīkotas sacensības kvadricikliem.
Incidenti
, 48 gadus vecais Spānijas motociklists Kristobals Gerero tika smagi savainots pēc avārijas. 24 stundas pēc incidenta viņš joprojām bija komā un kritiskā stāvoklī. Gerero dēls Kristobals jaunākais arī ir motociklists.
Bilavāls Zardārī Bhuto
Bilavāls Zardārī Bhuto (ur, sd, dzimis ) ir Pakistānas politiķis no valstī ietekmīgās Pakistānas Tautas partijas. Šīs partijas vadītājs kopā ar tēvu Asifu Ali Zardārī. Bēnazīras Bhuto vienīgais dēls.
Stopiņu pagasts
Daba
Stopiņu pagasta rietumdaļa atrodas Piejūras zemienes Rīgavas līdzenumā, austrumdaļa — Viduslatvijas zemienes Ropažu līdzenumā. Virsa augstums 4,7–16 m vjl. 54% novada platības aizņem meži. Gar pagasta austrumu robežu tek Mazā Jugla un tās labā pieteka Ķivuļurga. Mazā Jugla visā garumā aizaugusi ar ūdensaugiem, tajā mīt gandrīz visas Latvijas zivju sugas, arī karpas un foreles, sastopami upes nēģi un vēži. Piķurga ietek Juglas ezera dienvidgalā pie Brekšiem. Tā ir līkumaina, plūst pa senu Daugavas palu ūdeņu noplūdes ieplaku. Lielākās Piķurgas pietekas ir Dauguļupīte un Karātavgrāvis (rakts no Piķurgas uz Mazo Juglu). Piķurga tek gar Ulbroku, kur uz tās uzpludināts 12 ha lielais Ulbrokas ezers. Pagastā atrodas Sauriešu ģipšakmens karjers, kas izveidots vienīgajā izmantojamajā ģipšakmens atradnē Baltijā, to izmanto kopš 1913. gada.
Vēsture
1998. gadā pirmoreiz apstiprināts pagasta ģerbonis.
Ģints (bioloģija)
Ģints ir iedalījuma vienība, kas atrodas pa vidu starp dzimtu un sugu. Ģinšu sīkāks iedalījums bioloģijā ir sugas. Ģinti, kurā ir tikai viena suga, sauc par monotipisku. Reizēm ģinti iedala apakšģintīs.
Militārais identifikācijas žetons
Grieķija
Grieķijā karavīru identifikācijas žetonos ir sekojoša informācija: Ne visiem karavīriem Grieķijas Bruņotajos spēkos tiek izsniegti žetoni (piemēram, karavīriem inženieru karaspēkā žetonu nav, savukārt kājniekiem un artilēristiem ir).
Singapūra
Singapūras militārajos identifikācijas žetonos ir ierakstīts:
Tatra T3
Tatra T3D
VDR pirmie trīs tramvaja Tatra T3 prototipi (motorvagons un piekabināmais vagons) brauca 1963. un 1964. gadā Drēzdenē. Tramvaju izmantošana Drēzdenē bija ierobežota, jo to platums bija 2,5 m, tādēļ šos tramvajus izmantoja tikai Švērīnē un Hemnicā. Šajās pilsētās tramvaji brauca gan kā viens vagons, gan kā vairāki kopā sakabināti vagoni (M+M, M+M+Pv) ka arī minivilcieni (M+Pv). Iespējas izmantot sakabinātos vagonus radās, tādēļ ka tramvajiem bija tādi paši motori (TE 022) kā motorvagona tramvajam Tatra T3. Tāpat elektroiekārtas bija ļoti līdzīgas, bet pārnesuma skaitlis (Getriebeübersetzung) bija atšķirīgs, tāpēc ātrums bija 55 km/h, nevis 65 km/h. Savukārt pašmasa pieauga, tas arī ļāva sakabināt vagonus.
Atsauces
Robert Mara: Tatra T3 1960—2000 (40 let tramvají Tatra T3). K-Report, Praha 2001.
See Emily Play
Mūziķu sastāvs
See Emily Play/The Scarecrow
Jaunannas pagasts
Vēsture
Vēl 18. gadsimtā Jaunannas apkaimē pletās lieli mežu un purvu masīvi. Zviedru laikā Jaunannas teritorija bija tieši piekļauta Alūksnes pils muižai. Te atradās dažas zemnieku sētas (piemēram., Gribažas, Vēršas), kas pieminētas 1683. gada kadastrā. Jaunanna kā pusmuiža sāka veidoties 18. gadsimta otrajā pusē, kad Alūksnes, Annas un citu muižu īpašnieks bija slepenpadomnieks Oto Hermanis fon Fītingofs. Šajā laikā pie Ievednes ietekas Pededzē tika uzbūvēts aizsprosts, šeit darbojās ūdensdzirnavas ar sudmalām un zāģētavu, kā arī vara kaltuve. Pirms I Pasaules kara Pededzes upei bija liela saimnieciska nozīme - pa upi pludināja baļķus un stutmalku Otrā pasaules kara laikā apkārtnes mežos bāzējās sarkano partizānu vienības un norisinājās ievērojamas kaujas. Varbūt tieši tāpēc vācieši atkāpjoties pagastā nodedzināja 2/3 ēku, bet Jaunannas centru nopostīja pilnīgi.
Iedzīvotāju skaita izmaiņas
Esošajās robežās, pēc CSP datiem.
Apdzīvotas vetas
Dekšņi, Gribažas, Ievedne, Jaunanna, Lēģernieki, Mežtekas, Silaveršas, Svari.
Viljams Penns
Dzīvesgājums
Filadelfijā zināms t. s. "Billija Penna lāsts". Uz pilsētas pašvaldības ēkas jumta ir novietota Viljama Penna skulptūra. Līdz 1985. gadam pilsētas būvniecībā bija spēkā neoficiāla vienošanās, ka neviena celtne pilsētā nedrīkst būt augstāka par šo skulptūru. 1985. gadā tika uzceltas divas augstceltnes, kas bija augstākas. Tādējādi kopš 1983. gada neviena Filadelfijas sporta komanda vairs nespēja uzvarēt valsts čempionātā. 2007. gadā, atklājot vēl augstāku celtni, tās virsotnē tika uzstādīta neliela Viljama Penna skulptūra. 2008. gadā Filadelfijas beisbola komanda izcīnīja World Series trofeju.
Aristids Lambergs
Atgriešanās Latvijā
1995. gadā zaudējis LNNK vadību, kļuvis par partijas priekšsēdētāja vietnieku. Togad ticis ievēlēts 6. Saeimā. Bijis Saimnieciskās komisijas priekšsēdētājs un Budžeta un finanšu (nodokļu) komisijas priekšsēdētāja biedrs. Bankas Baltija bankrota, Latvijas Krājbankas un Unibankas privatizācijas un G-24 kredītu izsaimniekošanas parlamentārās izmeklēšanas komisijas loceklis. Veicis pienākumus kā Starptautiskās parlamentu savienības, Eiropas Padomes un Baltijas Asamblejas Latvijas delegācijas loceklis, kā Privatizācijas aģentūras padomes loceklis un VAS Rīgas tirdzniecības ostas valsts pilnvarnieks un padomes loceklis.